CELEX: 62021TN0039
Language: fi
Date: 2021-01-25 00:00:00
Title: Asia T-39/21: Kanne 25.1.2021 – PP ym. v. parlamentti

29.3.2021   
            
            
               FI
            
            
               Euroopan unionin virallinen lehti
            
            
               C 110/33
            
         
      Kanne 25.1.2021 – PP ym. v. parlamentti
      (Asia T-39/21)
      (2021/C 110/37)
      Oikeudenkäyntikieli: ranska
      
         Asianosaiset
      
      
         Kantajat: PP, PQ, PR, PS ja PT (edustaja: asianajaja M. Casado García-Hirschfeld)
      
         Vastaaja: Euroopan parlamentti
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  ottamaan kanteen käsiteltäväksi ja toteamaan sen perustelluksi
               
            
                  —
               
               
                  kumoamaan riidanalaiset päätökset
               
            
                  —
               
               
                  kumoamaan tarpeellisilta osin kantajien henkilöstösääntöjen 90 artiklan 2 kohdan nojalla tekemien oikaisuvaatimusten hylkäämisestä tehdyt päätökset
               
            
                  —
               
               
                  velvoittamaan parlamentin korvaamaan heille aiheutunut aineeton vahinko kullekin kantajalle maksettavalla kohtuullisena pidettävällä 1 000 euron korvauksella
               
            
                  —
               
               
                  velvoittamaan parlamentin korvaamaan heille aiheutunut aineellinen vahinko maksamalla heille 25 prosentin osuutta heidän palkastaan vastaava korvaus ennen maksamista erääntyvine korkoineen ja viivästyskorkoineen
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajat vetoavat väliaikaisesta osa-aikaisesta työskentelystä asemapaikan ulkopuolella COVID-19:stä johtuvien perhesyiden vuoksi 31.3.2020 tehdystä Euroopan parlamentin päätöksestä sekä kutakin heistä koskevista henkilökohtaisista päätöksistä nostamansa kanteen tueksi neljään kanneperusteeseen.
      
                  1)
               
               
                  Ensimmäinen kanneperuste perustuu lainvastaisuusväitteeseen, koska riidanalaiset päätökset tehtiin kantajien mukaan lainvastaisten sisäisten säännösten nojalla.
               
            
                  2)
               
               
                  Toinen kanneperuste jakautuu kahteen osaan:
                  
                              —
                           
                           
                              ensimmäinen osa koskee Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) liitteessä VII olevan 4 artiklan virheellistä soveltamista ja ilmeistä arviointivirhettä siitä syystä, että vastaaja tulkitsi ulkomaankorvauksen käsitettä ilmeisen virheellisesti
                           
                        
                              —
                           
                           
                              toinen osa koskee henkilöstösääntöjen 62 ja 69 artiklan virheellistä soveltamista sekä laillisuusperiaatteen ja oikeusvarmuuden periaatteen loukkaamista.
                           
                        
            
                  3)
               
               
                  Kolmas kanneperuste perustuu yhdenvertaisen kohtelun periaatteen ja syrjintäkiellon periaatteen loukkaamiseen sekä hyvän hallinnon periaatteen ja avustamisvelvollisuuden sivuuttamiseen.
               
            
                  4)
               
               
                  Neljäs kanneperuste koskee perusteettoman edun palauttamista koskevan henkilöstösääntöjen 85 artiklan virheellistä soveltamista.
               
            Lisäksi kantajat vaativat riidanalaisten päätösten seurauksena kärsimiensä aineettomien ja aineellisten vahinkojen korvaamista.